
 PARLAMENTUL  ROMÂNIEI

CAMERA DEPUTAŢILOR
	       Comisia Juridică, de  

      Disciplină  şi Imunităţi

        Nr. 4c-11/1234/2013

	                        Comisia pentru agricultură
                        silvicultură,industrie alimentară
                            Nr. 4c-4/276/2014

	
	


    RAPORT COMUN
asupra  proiectului de Lege pentru aprobarea Ordonanţei de urgenţă a Guvernului nr. 81/2013 privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu – Şişeşti ” – Staţiunea de Cercetare – Dezvoltare Agricolă Brăila în domeniul public al judeţului Brăila şi administrarea Consiliului Judeţean Brăila

 (PL. x  425/2013)

În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru agricultură, silvicultură, industrie alimentară, au fost sesizate spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 81/2013 privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu –Şişeşti ” – Staţiunea de Cercetare – Dezvoltare Agricolă Brăila în domeniul public al judeţului Brăila şi administrarea Consiliului Judeţean Brăila, trimisă cu adresa nr. PL-x 425 din 4 noiembrie 2013, înregistrată sub nr. 4c-11/1234 la Comisia juridică şi respectiv sub nr. 4c-4/469 din 4 noiembrie 2013, la Comisia pentru agricultură, silvicultură.
Potrivit prevederilor art. 75 alin. (1) şi (3) din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 28 octombrie 2013, în condiţiile articolului 115 alineatul (5) teza a III- a din Constituţia României, republicată.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 620 din 27 iunie 2013.
Proiectul de lege supus dezbaterii are ca obiect de reglementare transmiterea unor terenuri din domeniul public al statului și din administrarea Academiei de Științe Agricole și Silvice "Gheorghe Ionescu Șișești" - Stațiunea de Cercetare -Dezvoltare Agricolă Brăila în domeniul public al judeţului Brăila și administrarea Consiliului Județean Brăila, prin derogare de la prevederile art. 31 alin. (3) din Legea nr. 45/2009, cu modificările şi completările ulterioare – potrivit cărora terenurile date în administrarea unităţilor de cercetare dezvoltare de drept public şi de utilitate publică sunt inalienabile, insesizabile, imprescriptibile şi nu pot fi scoase din proprietatea publică şi din administrarea unităţilor de cercetare-dezvoltare din agricultură şi silvicultură decât prin lege. 
Este de precizat faptul că Legea nr. 45/2009, cu modificările şi completările ulterioare, de la care se propune derogarea, este o lege specială, ea însăşi derogatorie de la Legea nr. 213/1998 privind bunurile proprietate publică. Astfel, o derogare de la derogare nu este posibilă, căci s-ar contrazice chiar raţiunea de a fi a legii speciale.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă în şedinţa din data de 3 iunie 2014. Din numărul total de 27 membri ai Comisiei juridice, de disciplină şi imunităţi, la şedinţă au participat 24 deputaţi. 
Comisia pentru agricultură şi servicii specifice a examinat iniţiativa legislativă în şedinţa din 2 aprilie 2014. Din numărul total de 36 membrii ai Comisiei pentru agricultură, la şedinţă au participat 33 deputaţi. 

La lucrările Comisiei pentru agricultură, a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Nagy Peter Tamas, secretar de stat în cadrul Ministerului Agriculturii şi Dezvoltării Rurale şi domnul Gheorghe Sin, preşedintele Academiei de Ştiinţe Agricole şi Silvice “Gheorghe Ionescu – Şişeşti”.
În urma dezbaterilor, cele două Comisii sesizate în fond au hotărât, cu majoritate de voturi, să propună plenului Camerei Deputaţilor, spre dezbatere şi adoptare, Raportul de respingere a proiectului de Lege pentru aprobarea Ordonanţei de urgenţă a Guvernului nr. 81/2013 privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu–Şişeşti ” – Staţiunea de Cercetare – Dezvoltare Agricolă Brăila în domeniul public al judeţului Brăila şi administrarea Consiliului Judeţean Brăila, întrucât, actul normativ nu este precis în ceea ce priveşte preluarea terenului, nedesfiinţându-se unitatea, rămânând 104 construcţii în domeniul public al statului.
Totodată, se pierd mii de specialişti şi se întrerupe un lanţ de observaţii şi cercetări pe termen lung în domeniul agricol, conducând la irosirea unor investiţii efectuate, prin desfiinţarea unei instituţii specializate de cercetare dezvoltare – dezvoltare.
În raport cu obiectul şi conţinutul reglementării, iniţiativa legislativă face parte din categoria legilor organice.

      Ciprian- Nicolae NICA

Consilier parlamentar,        






     Consilier parlamentar,        
     Iuliana Fuiorea          







        Ioana Goţa      

